Tisztelt Ügyvezető Asszony!

Kedves Barbara!

Tárgy: Ajánlatkérés

Engedje meg, hogy megköszönjem rendkívül konstruktív együttműködését.

Az alábbiakban foglalom össze a személyes találkozásunk alkalmával történt megállapodásunkat.

Kérjük, **ajánlat vagy szerződéstervezet formájában** legyen kedves **2019. december 6. 12:00 óráig** írásban megerősíteni következő évi szerződés pénzügyi és szakmai tartalmát megállapodásunk szerint.

A következő képviselő testületi ülés tárgyalja a közszolgáltatói szerződést és dönt a közszolgáltató személyéről, ezért kérjük, a fenti határidőt szíveskedjen tartani.

Kérjük, ajánlatában / szerződéstervezetükben legyenek kedvesek - a versenyképességük érdekében - az **Önök által vállalható maximális szakmai tartalmat megjelölni** azzal, hogy fenntartjuk a jogok, hogy az egyes szolgáltatásokra vagy gyakoriságokra mégsem tartunk igényt.

Kérjük, ajánlatukban szíveskedjen kitérni, milyen szolgáltatási feltételeket tudnak biztosítani **12 hónapos szerződés** esetén, és milyen feltételeket **60 hónap időtartamú szerződés** esetén.

Kérjük továbbá, szíveskedjenek megadni, hogy a szolgáltatás nyújtását vállalják-e 2020. január 1-től 3 hónapos időszakra is, szerződéshosszabbítással, ugyanolyan feltételekkel, mint a 12 hónapos időtartamra tett vállalásuk.

Amennyiben bármi további kérdése lenne, keressen bizalommal a 06-70-978-0037 vagy 06-70-318-7864 számon.

Pilisborosjenő, 2019. december 3.

Üdvözlettel:

Tömöri Balázs

polgármester

Melléklet:

Ajánlattételi lap

**AJÁNLATTÉTELI LAP**

| **Szerződés jelenleg** | **Lakossági / önkormányzati igény** | **2019. november 28-i megállapodás Zöld Bicske Kft.-vel** | **Ajánlat**  **12 hónapos szerződés esetén**  **(3 hónapos szerződés hosszabbításra is érvényes)** | **Ajánlat**  **60 hónapos szerződés esetén** |
| --- | --- | --- | --- | --- |
| Heti 1x vegyes hulladék gyűjtés | változatlan |  |  |  |
| Házhozmenő szelektív: |  |  |  |  |
| Műanyag, fém és társított csomagolási hulladék  Havi  1x | Havi 2x | legalább 3 heti gyakorisággal, de igyekszik havi 2x. Ajánlatban legyen kedves kitérni, mit tudnak vállalni. |  |  |
| Papír hulladék  Havi 1x | Havi 2x | legalább 3 heti gyakorisággal, de igyekszik havi 2x. Ajánlatban legyen kedves kitérni, mit tudnak vállalni. |  |  |
| Zöldhulladék  Havi 1x  Április 1. – november 30. | Több matricát kérünk | Matrica száma változatlan, de plusz zsákot alacsonyabb áron biztosít. Konkrét ajánlatot kérünk!  Kérjük megfontolni, 12 matrica biztosítását! |  |  |
| Fenyőfa  Januárban 2x | változatlan |  |  |  |
| Lomhulladék  Évente 1x, 3m3 | változatlan |  |  |  |
| Egyéb: | Szelektív sziget külső településrészeken | Igen (2 hely) |  |  |
|  | Házhozjövő üveggyűjtés  4 alkalom/év | Igen, teszt jelleggel 3 hónapig. Ezt követően, ha bevált és lakók elégedettek, marad, ha nem, akkor üveg gyűjtő szigetet alakít ki a szolgáltató. |  |  |
|  | Ingyen szelektív kuka a lakóknak | Hosszabb távon vállalható. Kérünk ütemezést, mikorra, és milyen időtartamú szerződés esetén, illetve kérjük, térjen ki ajánlatában, hogy a kuka a lakók vagy Önök tulajdonát fogja képezni! |  |  |
|  | Elektronikai és veszélyes hulladék  Évente 1x | Elektronikai és gumi abroncs lehet!  Veszélyes külön díjért – ajánlatot kérünk rá FT/kg + alapdíj konstrukcióban! |  |  |
| Hulladékgyűjtő pont, hulladékgyűjtő sziget: |  |  |  |  |
| Üveg (havonként ürít) | változatlan | Jelenlegi helyszínen + 2 külső településrészen. |  |  |
|  |  |  |  |  |
| **Díj** | **változatlan árak** |  |  |  |
| **Természetes személy** |  |  |  |  |
| 60l -3.186Ft / negyed év |  |  |  |  |
| 120l -6.373Ft / negyed év | Kérjük, kisebb- 80/90l kuka választási lehetőséget is lehetővé tenni, háztartás választása szerint. | Kérjük, szíveskedjen ajánlatában erre a lehetőségre is kitérni ár megadásával. |  |  |
| 240l-12.762Ft / negyed év |  |  |  |  |
| **Intézmény** |  |  |  |  |
| 120l – 6.373Ft / negyed év |  |  |  |  |
| 240l -12.762Ft / negyed év |  |  |  |  |
| 1100l -58.420Ft / negyed év |  |  |  |  |
| **Gazdálkodó szervezet** |  |  |  |  |
| 120l -8.799Ft / negyed év |  |  |  |  |
| 240l – 17.596Ft / negyed év |  |  |  |  |
| 1100l – 58.420Ft / negyed év |  |  |  |  |
| Eseti bruttó díj többlet hulladékos zsák:  60l – 251 Ft |  |  |  |  |
| Szerződést biztosító mellékkötelezettségek | Késedelmi kötbér, ha nem jön időben, vagy nem szedi össze teljeskörűen  1-7 nap késedelem: 200.000 Ft/nap  8-14 nap: 300.000 Ft/nap  15 naptól: 500.000 Ft/nap | Igen, vállalja a szolgáltató.  Kérjük, szíveskedjen ajánlatában kitérni, vállal-e teljesítési biztosíték biztosítását önkormányzat részére, és milyen összegben! |  |  |
|  | Hibás teljesítési kötbér 150.000 Ft/alkalom | Igen, vállalja a szolgáltató.  Kérjük, szíveskedjen ajánlatában kitérni, vállal-e teljesítési biztosíték biztosítását önkormányzat részére, és milyen összegben! |  |  |
|  | Közterületen lévő kukák ürítését is kéri az önkormányzat | Kérjük, erre ajánlatukban legyen kedves kitérni.  Gondnok üríti a kukákat heti 3 alkalommal, Önök feladata az összeszedett hulladék heti 1x elszállítása lenne, önkormányzat felé kiszámlázva a mennyiséget. |  |  |